Politistudent og lege knivstukket i Oslo
Tilstanden til begge er så langt uavklart, skriver Oslo politidistrikt i en pressemelding. Det var Politiforum som først meldte om hendelsen. De melder at det er en politistudent som er blitt knivstukket, men Oslo-politiet omtaler vedkommende som en polititjenesteperson. Har du opplysninger i denne saken?Kontakt VG her Innsatsleder Kristoffer Bang bekrefter overfor VGs journalist på stedet at det er en politistudent blant de knivstukne. Både studenten og legen er menn, opplyser politiet.Bang sier at de fikk melding om knivstikkingen klokken 12.40. - Politiet var med helsevesenet for å bistå i en tvangsinnleggelse i psykiatrien, sier han til VG. Innsatslederen sier at de har fått melding om at skadene ikke skal være livstruende. Ifølge Politiforum ble politistudenten knivstukket i mage og lår. Den mistekte gjerningspersonen, en mann, ble raskt tatt kontroll på, heter det i pressemeldingen. VG er på plass utenfor adressen der knivstikkingen skjedde. Utenfor står legens bil fra Oslo universitetssykehus. Klokken 1355 ankom politiets kriminalteknikere stedet. Rektor ved Politihøgskolen i Oslo har så langt ikke vært tilgjengelig for kommentar. Pressevakten ved Politihøgskolen melder at de må avvente bekreftet informasjon fra Oslo-politiet før de eventuelt uttaler seg om saken. Visepolitimester Roger Andresen gi en kort redegjørelse i saken på politihuset klokken 16.
En politistudent og en lege er kjørt til Ullevål sykehus etter at de ble knivstukket på Frysja i Oslo.